વડાપ્રધાન નરેન્દ્ર મોદીના સ્વચ્છ ભારત મહાઅભિયાનને ગ્રામ્યકક્ષાએ ટેકો આપે તેવી કામગીરી બોરસદના ઇલેક્ટ્રિક એન્જિનિયર યુવાન દ્વારા કરવામાં આવી રહી છે. ગામ હોય ત્યાં ઉકરડો હોય. ગામેગામ જોવા મળતાં ઉકરડા તેમજ ગંદકીના ઢગ પણ ન રહે અને તેમાંથી ઘરેલું ગેસ મેળવી શકાય તેવો ડોમેસ્ટિક બાયોગેસ પ્લાન્ટ બોરસદના યુવાન એન્જિનિયર સંજય પટેલે વિકસાવ્યો છે. વિશ્વના 9 દેશો અને ભારતના 10 રાજ્યોમાં આ પ્લાન્ટનો ઉપયોગ હાલ થઇ રહ્યો છે. આ પ્લાન્ટથી ગામ સ્વચ્છ અને રળિયામણું રહે છે અને ઘરનો ચૂલો એકપણ પાઈ ખર્ચ્યા વગર સળગતો રહે છે!